**AGENȚIA PENTRU PROTECȚIA MEDIULUI DÂMBOVITA**

Nr. 14999/8838/.......2024

 **( PROIECT) DECIZIA ETAPEI DE ÎNCADRARE**

 **Nr. .... din .......2024**

Ca urmare a solicitării de emitere a acordului de mediu adresate de **ENGIE ROMÂNIA S.A.** cu sediul în municipiul București, sect. 4, str. B-dul Mărășești, nr. 4-6, înregistrată la Agenția pentru Protecția Mediului (APM) Dâmbovița cu nr. 14999 din 06.10.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 14.12.2023 că proiectul: **”*Construire centrală electrică fotovoltaică”*** propus a fi amplasat în comuna Cornățelu, satul Cornățelu, jud. Dâmbovița, nr. cad. 70859 și nr. cad. 72960 ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr.2, pct.3, lit.a;

b) impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

***a)mărimea proiectului***:

Prin proiect se propune realizarea unei instalatii de producere a energiei electrice prin conversie fotovoltaică**. Suprafața totală** pe care se va amplasa obiectivul de investiții este de **500.000,00 m2** fiind compusă din 319.900,00 m2 aferenți parcelei identificată cu NC70859 și 180.100,00 m2 aferenți parcelei identificată cu NC72960. Categoria de folosintă a ambelor parcele este arabil – extravilan.

 Proiectul propus va fi compus din următoarele obiecte:

1. **Obiectul 1: Centrala electrică fotovoltaică** – compusă din următoarele elemente: grupări de panouri fotovoltaice, invertoare, transformatoare, platforme tehnologice și canale tehnice subterane;
2. **Obiectul 2**: Împrejmuire
3. **Obiectul 3**: Cabină poartă – construcție ușoară prefabricată
4. **Obiectul 4**: Toaletă ecologică – construcție ușoară prefabricată
5. **Obiectul 5**: Alei rutiere interioare
6. **Obiectul 6**: Stație electrică împreună cu zonă stocare energie electrică

 **OBIECTUL 1: CENTRALĂ ELECTRICĂ FOTOVOLTAICĂ**

 Centrala electrică fotovoltaică va fi construită în sistem HSAT – respectiv sistem fotovoltaic cu tracker de tip Horizontal Single Axis (HSAT) cu module (panouri) fotovoltaice montate în sistem 1Portrait sau 2Portrait. Sistemul permite urmărirea soarelui de-a lungul zilei pe o singură axă, cea orizontală. Dispunere panourilor se realizează pe direcția N-S.

Centrala electrică fotovoltaică este compusă din următoarele componente principale:

1. **Panouri Fotovoltaice (PV):**

Panouri LR5-72HGD 560~590M sau similar – număr estimativ: 76752 panouri

Dimensiuni aproximative: 2278x1134x30 mm

Greutate: 31,80 kg

IP68

Eficiența modului 22,30%

1. **Structura de Montare cu Echipament Tracker:**

Montarea panourilor se realizează pe structuri longitudinale (bare sau grinzi) fabricate din metal sau oțel zincat. Structurile sunt fixate pe piloți din metal sau sau oțel zincat înfipți mecanic în pământ la adâncimi specifice în funcție de caracteristicile solului și de nevoile structurale. Înfigerea este mecanică și se realizează cu ajutorul unei mașini care împinge pilonul în pământ, fără a necesita săpare sau betonare.

Adâncimea de înfingere a structurilor de fixare se va determina la faza de execuție în baza scanărilor structurii solului și a efectuării prelabile a testelor de extracție pentru evaluarea rezistenței și capacității de ancorare a structurilor în diferitele straturi ale solului.

1. **Sistem de Urmărire**

Sistem electro-mecanic care conține senzori care detectează poziția Soarelui pe cer. Comunică cu motorul pentru a ajusta poziția panourilor și pentru a le menține perpendiculare pe direcția razelor solare. Sistemul folosește algoritmi predeterminați bazați pe coordonate geografice și ora exactă, astfel încât ajustarea este optimizată chiar și atunci când condițiile meteo (cum ar fi cerul noros) previn detectarea directă a Soarelui.

1. **Invertor**

Invertoarele au rolul în cadrul sistemului fotovoltaic de a transforma curentul continuu (DC) produs de panouri în curent alternativ (AC) compatibil cu rețeaua sau cu echipamentele electrice.

Sistem de montaj: cadru suport propriu de montare fixat la sol pe elemente prefabricate sau turnate din beton armat în sit, conform specificațiilor producătorului.

Invertor SUN2000215KTL – H0 – 215 kW – sau similar – număr estimativ 164 bucăți

Curent intrare : 1,500V DC

 Curent ieșire : 215,000 VA

 Dimensiuni : 1048x732x395 mm

 Greutate : 112 kg

IP 66

1. **Transformatoare**

Echipament electronic, parte componentă a parcului fotovoltaic, care convertește tensiunea energiei solare pentru rețea, asigurând distribuția eficientă, protecția și conformitatea cu standardele, reducând pierderile și facilitând integrarea cu alte surse de energie.

Sistem de montaj: fixare pe radier B.A. conf. specificațiilor producătorului.

Dimensiuni aproximative 6,00x2,40x2,90 m

Înălțime maximă (inclusiv platformă montaj – de la CTN) 7,00 m

Suprafață medie ocupată, inclusiv cu platformele și sistemele de montaj: aprox. 50,00 mp

Huawei Jupiter 3000K (3300KVA) sau similar – număr estimativ necesar: 9 bucăți

1. **Sistem de Protecție:**

Disjunctori, întreruptoare, și relee de protecție asigură funcționarea sigură a sistemului, protejând împotriva supraîncărcărilor sau scurtcircuitelor.

1. **Sistem de Monitorizare:**

Permite utilizatorilor să vizualizeze producția de energie și performanța sistemului în timp real. Poate detecta și defectele sau întreruperile, alertând operatorii pentru nevoile de întreținere sau reparații.

**OBIECTUL 2: ÎMPREJMUIRE**

În vedere asigurării securității, siguranței în exploatare, a eficienței operaționale și pentru protecția investiției pe termen lung, prin prezenta documentație este propusă realizarea unei împrejmuiri perimetrale terenurilor pe suprafața cărora se va realiza obiectivul de investiții.

**OBIECTUL 3: CABINĂ POARTĂ – CONSTRUCȚIE UȘOARĂ PREFABRICATĂ**

Construcție modulară ușoară prefabricată din PVC amplasată direct pe sol, fără sistem propriu de fundare.

Dimensiuni maximale în plan : 2,00 x 2,00 m

Înălțime maximă : 3,00 m de la CTN

Regim de înălțime : PARTER

Suprafață maximă : 4,00 m2

**OBIECTUL 4: TOALETĂ ECOLOGICĂ – CONSTRUCȚIE UȘOARĂ PREFABRICATĂ**

Construcție modulară ușoară prefabricată din PVC amplasată direct pe sol, fără sistem propriu de fundare.

Dimensiuni maximale în plan : 2,00 x 2,00 m

Înălțime maximă : 3,00 m de la CTN

Regim de înălțime : PARTER

Suprafață maximă : 4,00 m2

Colectează apele menajere uzate într-un bazin etanș integrat construcției. Vidanjare periodică în funcție de necesități.

**OBIECTUL 5: ALEI RUTIERE INTERIOARE**

Alei rutiere în propria incintă alcătuite din 10 cm strat de macadam (sau similar), 20 cm strad superior de fundație din piatră spartă, 30 cm strat inferior de fundație din balast, 15 cm strat de forma din balast.

Se vor asigura alei carosabile dispuse perimetral sistemelor fotovoltaice. Se va asigura o rază interioară de racord de minim 6,00 m. Se va amenaja un acces către drumul vicinal 450 cu o rază minimă de racord de 12,00 m. Se va amenaja un acces către DE32 cu o rază minimă de racord de 6,00 m. Profilul minim al aleilor carosabile va fi de 6,00 m, sarcina maximă de 7,5 tone iar viteza de proiectare este cuprinsă între 20-30 km/h.

Pentru scurgerea apelor pluviale se va asigura o pantă transversală de minim 4%. Scurgerea apelor se va realiza prin pantele transversale și longitudinale către terenul natural.

**OBIECTUL 6: STAȚIE ELECTRICĂ ÎMPREUNĂ CU ZONĂ STOCARE ENERGIE ELECTRICĂ**

Soluția de racordare a C.E.F. Cornățelu 175,05 MW constă în racord în sistem intrare- ieșire în LEA 400 kV Brazi Vest – Domnești, prin construirea unei stații de conexiuni 400/110 kV (nu face obiectul prezentei documentații), amplasată chiar sub LEA existentă, în vecinătatea localităților Cornești și Frasinu. Racordarea la stația de conexiuni se va realiza prin intermediul unui racord direct linie-bloc-transformator (LES-bloc-T) cu: T 400/110 kV 250 MVA, respectiv, LES 110 kV (XLPE 1800 mm2 Al, 1058 A) în lungime de aproximativ 15 km până la stația colectoare 110/33 kV CEF Cornățelu. Colectarea puterii totale generate la nivelul CEF Cornățelu 175,05 MW va fi realizată prin intermediul a două transformatoare 110/33 kV, 100 MVA.

Stația nouă colectoare 110/33 kV CEF Cornățelu va fi realizată în sistem simplu de bare (110 kV) având următoarele componente:

o 1 celulă 110 kV de LES, complet echipată

o 2 celule 110 kV de transformator, complet echipate

o 2 celule de 33 kV de transformator, complet echipate

o 2 transformatoare 110/33 kV, 100 MVA

o 7 celule 33 kV de LES

o 1 celulă de 110 kV racordare surse de putere reactivă

o Surse de compensare a puterii reactive aproximativ 15 MVAr

o Lucrări generale în stația nouă 110/33 kV CEF Cornățelu

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea în funcțiune a obiectivului vor fi luate măsuri de securitate și pază la incendii;

***2. Localizarea proiectelor***

2.1. utilizarea existentă a terenului: conform Certificatului de Urbanism nr. 24 din 12.04.2023, terenul este situat în extravilanul comunei Cornățelu, categoria de folosință arabil - extravilan;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. **[57/2007](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. **[5/2000](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00033752.htm)** privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. **[107/1996](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr. **[930/2005](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00085898.htm)** pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a)extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei și ulterior în perioada de funcționare;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II.** Motivele pe baza cărora s-a stabilit ca proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare:

* Proiectul propus nu intră sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.
* terenul pe care se va realiza proiectul, amplasat în comuna Cornățelu, satul Cornățelu, jud. Dâmbovița, nr. cad. 70859 și nr. cad. 72960, nu se află într-o arie naturală protejată de interes național sau comunitar.

**III.** **Motivele pe baza cărora s-a stabilit că nu se supune evaluării impactului asupra corpurilor de apă:**

* Proiectul nu intră sub incidența art. 48 și 54 din Legea Apelor nr. 107/1996, cu modificările și completările ulterioare. ADMINISTRAŢIA BAZINALĂ DE APĂ ARGEȘ-VEDEA – SHI VĂCĂREȘTI a emis consultanța tehnică nr.18461/AIM/17.10.2023.

***Condiţiile de realizare a proiectului****:*

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane.

**Protecţia aerului**

1. **În perioada de construire:**
* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;
1. **În perioada de funcționare**
* se va asigura funcționarea optimă a tuturor instalațiilor.

**Protecția împotriva zgomotului**

* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* în timpul execuţiei nivelul de zgomot echivalent se va încadra în limitele SR 10009-2017/C91:2020 – Acustică - limite admisibile ale nivelului de zgomot în mediul ambiant, STAS 6156/1986 - Protecţia împotriva zgomotului in construcţii civile și social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare respectiv:
* 65 dB - la limita spațiului funcțional\* al amplasamentului;
* 60 dB - limita admisă pentru nivelul de zgomot exterior la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de două niveluri sau mai puţin;
* 50 dB - limita admisă pentru nivelul de zgomot exterior la faţada clădirilor rezidenţiale (fațada care este cea mai expusă acţiunii unei surse de zgomot exterioare clădirii)
* 55 dB - în timpul zilei (în intervalul orar 07:00 – 23:00) / 45 dB noaptea (între orele 23:00 – 7:00) – la exteriorul clădirilor învecinate încadrabile în categoria ”teritorii protejate”\*\*, pentru orice clădire rezidenţială care se află poziţionată intr-un teritoriu protejat instituit ca urmare a punerii în aplicare a Normelor de igienă şi sănătate publică privind mediul de viaţă al populaţiei, aprobate de autoritatea publică centrală pentru sănătate.

**Protecţia solului**

1. **În perioada de construire**
* nu vor fi afectate suprafeţe suplimentare acoperite cu vegetaţie, faţă de cele prevăzute în proiect;
* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**b) În perioada de funcţionare**

* se vor amenaja spaţii pentru stocarea temporară a deşeurilor generate din activitate;
* la încheierea lucrărilor, suprafețele ocupate temporar vor fi aduse la starea inițială.
* la finalizarea proiectului se vor reface suprafețele de teren afectate si se vor evacua deșeurile rezultate conform contract cu societati specializate și autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Ordonanței de Urgență nr. 92/2021 privind regimul deşeurilor, aprobată cu modificări și completări prin Legea nr.17/2023;***

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

 **DIRECTOR EXECUTIV,**

 **Maria MORCOAȘE**

 **Șef Serviciu AAA, Întocmit,**

 **Florian STĂNCESCU consilier AAA**

 **Raluca Elena IVAȘCU**

 **Sef Serviciu CFM, consilier CFM**

 **Laura Gabriela BRICEAG Raluca PANȚURU**